kardosdrur/scandi-wiki huggingface dataset:
Sivas (musiker)

Siavash Memaran-Torbati (født 16. december 1984 i Teheran, Iran, bedre kendt som Sivas eller S!vas) er en dansk rapper med iranske rødder.

Baggrund 
Sivas er født i Tehran i Iran, og kom i 1990 til Brøndby Strand i en alder af seks år.

Karriere 
I 2013 debuterede han med ep'en d.a.u.d.a, som fik gode anmeldelser med på vejen, der for alvor skabte opmærksomhed omkring rapperen. Især singlen "d.a.u.d.a.", sammen med Gilli, blev et stort hit. Sproget på ep'en er dansk, engelsk, persisk, arabisk, tyrkisk og gadeslang, og er blevet beskrevet som "ghettodansk". For ep'en blev Sivas normineret til fem priser ved Danish Music Awards 2014 for Årets danske udgivelse, Årets nye danske navn, Årets danske sangskriver, Årets danske urbanudgivelse, og Årets idé. Han vandt prisen "Årets danske urbanudgivelse"

I november 2015 udgav Sivas singlen 'Jaja' forud for albummet Familie Før Para.

Sivas har også tidligere medvirket på sange fra blandt andre Jooks, som han tidligere har været backup-rapper for. I 2014 var han nomineret som P3 Talentet til P3 Guld. Sivas medvirkede i 2014 på singlen "Stein Bagger" fra albummet Forbandede Ungdom fra Ukendt Kunstner.

Sivas udgav den. 12 januar 2018 sangen "Sidste Timer", og under 48 timer senere, lå den nummer 2 på Spotify i Danmark.

D. 20 april 2018 udkom Sivas' andet album Ultra, som indeholder gæstevers fra bl.a. Gilli & Stepz. Ved udgivelsen af albummet fik det generelt positive anmeldelser.

D. 26. april 2019 udkom Sivas' seneste album Contra.

Diskografi

Album

EP'er 
 d.a.u.d.a (2013)
 d.a.u.d.a II (2014)

Singler

Referencer

Eksterne henvisninger 
 

Rappere fra Danmark
Personer fra Teheran
Freaky Fortune

Freaky Fortune er en græsk danceduo bestående af Nikolas "Nick" Raptakis (Νικόλας Ραπτάκης, født 30. april 1990 i Athen), vokal, og Theophilus Pouzbouris (Θεόφιλος Πουζμπούρης, født 9. februar 1991 i Athen), produktion. Den 11. marts 2014 vandt den sammen med rapperen Risky Kidd den græske forhåndsudvælgelse til Eurovision Song Contest 2014 med nummeret "Rise Up". Ved Eurovision i København gik det videre fra den anden semifinale den 8. maj og nåede siden en 20. plads ved finalen to dage senere.

Noter 

Musikgrupper fra Grækenland
Musikgrupper fra 2011
Grækenlands Eurovision Song Contest-deltagere
Deltagere ved Eurovision Song Contest 2014
Risky Kidd

Risky Kidd, eller Riskykidd, (født 17. juni 1994 in London) er en græsk rapper, der repræsenterede Grækenland ved Eurovision Song Contest 2014 sammen med danceduoen Freaky Fortune. De fremførte sammen nummeret "Rise Up", der gik videre fra den anden semifinale den 8. maj og nåede en 20. plads ved finalen to dage senere.

Noter

Grækenlands Eurovision Song Contest-deltagere
Deltagere ved Eurovision Song Contest 2014
Musikere fra Grækenland
Charlotte Johannsen

Charlotte Johannsen (født 1988) er en dansk aktivist, forfatter og tidligere svømmer.

Charlotte Johannsen er opvokset i Odder, og efter kortvarigt at have spillet håndbold begyndte hun som syvårig at svømme i Odder Svømmeklub. Hun skiftede i 2002 til AGF og blev i 2004 danmarksmester i 200 meter fri.

Senere stoppede hun som elitesvømmer og kom ind i fanmiljøet omkring AGF. Her kom hun i berøring med hooligangruppen White Pride og den radikale højrefløjsgruppering Vederfølner, som hun infiltrerede mellem efteråret 2008 og sommeren 2009, hvorefter hun gik under jorden og flyttede til København. I efteråret 2010 udkom Forklædt som nazist - en Århushistorie om hendes oplevelser i miljøet omkring White Pride.

I marts 2014 var Charlotte Johannsen i Malmø i forbindelse med Kvindernes internationale kampdag, og på vejen hjem blev hendes gruppe overfaldet af formodede nynazister. Charlotte Johannsen fik stiksår i armhulen, men slap ellers med mindre skader.

Den 19. oktober 2016 blev den påståede overfaldsmand dog frikendt for alle anklager om knivoverfald, da landsretten i Malmö påviste, at han handlede i nødværge.

Det blev af landsretten ligeledes påvist, at den gruppe, Charlotte Johannsen befandt sig i, havde været den angribende og voldelige part, hvorfor Charlotte Johannsens erstatningskrav også faldt til jorden, da hun måste ha befunnit sig, som angripare.

Kilder 

 Forklædt som nazist - en Århushistorie, 

Svømmere fra Danmark
Selvbiografer fra Danmark
Aktivister fra Danmark
Særligt Tilrettelagt Ungdomsuddannelse

Særligt Tilrettelagt Ungdomsuddannelse (STU) er et 3-årigt uddannelsesforløb, der henvender sig til unge i alderen 16-25 år med særlige behov. Det kan for eksempel være autisme, udviklingshandicap eller andre handicap eller psykiske sygdomme der gør at man ikke kan tage anden uddannelse.

Målet med uddannelsen er, at eleverne bliver bedre rustede til at deltage i voksenlivet og f.eks. påbegynde en erhvervsuddannelse, tage en HF inklusion eller komme i beskæftigelse efterfølgende. Man afslutter en STU med et kompetencepapir.

Uddannelsen henvender sig til unge mennesker, der ikke eller ikke endnu har mulighed for at gennemføre en traditionel ungdomsuddannelse, selv om der ydes specialpædagogiskstøtte til de unge. Ifølge lovgivningen har unge med særlige behov krav på en 3-årig ungdomsuddannelse, efter at de har afsluttet grundskolen, uanset hvor i landet de bor.

En STU kan bestå af mange forskellige elementer og er særligt tilrettelagt for den enkelte. Uddannelsen kan for eksempel bestå af:

-praktik i en virksomhed

- boglig undervisning (fx. 9./10. eksamen. Nogle gange udbydes der også HF enkeltfag)

-boundervisning

-kreative fag

-selvforståelseskurser

-fag der gør en klar til arbejde fx. IT, kontor, madlavning

-undervisning i hvordan man begår sig socialt

Uddannelsessteder 
 Hans Knudsen Instituttet
 Erhvervsskolen Det Musiske Kompagni
 CSU- Slagelse
 UUC Maglemosen
 Specialisterne DK
 Grennessminde
 STU CSV
 Unges STU
 STU Next Job
 CSU Egedammen
 TV-Glad
 M/s Sixtus STU
 Sputnik STU
 Og mange flere

Eksterne henvisninger 

Bekendtgørelse af lov om ungdomsuddannelse for unge med særlige behov
"Ungdomsuddannelse for unge med særlige behov" (UddannelsesGuiden, Undervisningsministeriet)

Uddannelsesinstitutioner i Danmark

Se også 
Studenterhue
Vitaskolen Bohr

Vitaskolen Bohr er en afdeling af Bohrskolen i Esbjerg, som er taget i brug fra 1. august 2014.

Skolen er en del af folkeskolen Bohrskolen, som også består af Fourfeldt og Ådal.

Eleverne fra de to forhenværende skoler, Blåbjerggårdskolen og Vestervangsskolen flyttede til Vitaskolen i august 2014.

Linjer på Vitaskolen Bohr 
Der er 5 forskellige linjer på Vitaskolen Bohr:
 Den almene linje
 Multiflexlinjen
 Da Vinci linjen
 Eliteidrætslinjen
 Linje S

Referencer

Eksterne henvisninger 
 Skolens hjemmeside

Folkeskoler i Esbjerg Kommune
Allround-VM i hurtigløb på skøjter 1900

Verdensmesterskabet i hurtigløb på skøjter 1900 var det 11. VM i hurtigløb på skøjter. Mesterskabet blev afviklet den 24. - 25. februar 1900 på Frognerkilen i Kristiania, Norge med deltagelse af 12 løbere, der alle var fra Norge.

Der blev løbet fire distancer, og for at vinde verdensmesterskabet skulle en løber vinde tre af de fire distancer:
 500 m, 5000 m, 1500 m og 10.000 m.

Den forsvarende mester, nordmanden Peder Østlund, vandt den første distance (500 m), men de tre andre distancer blev vundet af Edvard Engelsaas, som dermed sikrede sig verdensmesterskabet for første gang i sin karriere.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  DQ = Diskvalificeret.  Kilde: SpeedSkatingStats.com

Referencer 

VM i hurtigløb på skøjter
Sport i 1900
Sport i Norge
Mya Mason

Mya Mason (født 4. november 1984 i Denver), er en amerikansk pornoskuespiller. Hun har medvirket i 90 pornofilm siden 2003.

Eksterne henvisninger 

 
 
 

Pornoskuespillere fra USA
Personer fra Denver
Skuespillere fra Colorado
Ravnsborggade

Ravnsborggade er en gade på Indre Nørrebro i København, tæt på søerne og Dronning Louises Bro. Gaden løber parallelt med Sortedam Dossering mellem Nørrebrogade og Sankt Hans Gade.

Gaden er opkaldt efter Ravnsborg Skanse, som Christian 4 havde planlagt som et fremskudt forsvarsværk foran Københavns volde på stedet, hvor gaden ligger i dag. Skansen blev aldrig bygget færdig. I stedet fik Johan Merhof tilladelse til at åbne et gæstgiveri i 1661, som var Nørrebros første. Omtrent hvor Ravnsborggade 7 ligger i dag, blev der bygget et landsted, Store Ravnsborg, fra 1827 tilhørende Den Bestandige Borgerlige Forening med formålet "ved Samtale og passende Fornøjelse at sørge for [skaffe] Mand og Borgere anstændig Moro efter deres Arbejde". I 1700-tallet var det i nærheden af "Den stærke mands have", hvor en mand optrådte med at løfte en hest med rytter, samtidig som han drak af et glas med den anden hånd.

I Store Ravnsborg åbnede Nørrebros Teater i 1886, men brændte i 1931. I Ravnsborggade 3 ligger Nørrebro Teater.

Bryggeriet Ravnsborg tog navn efter lokaliteten. Ravnsborggade er kendt for sine mange antikvitetshandlere, og er fra omkring 2010 blevet en fremtrædende café-, bar- og restaurantgade.

Der er i sommerhalvåret loppemarkeder på Ravnsborggade, hvor både private og lokale handlende sælger ud af nyt og gammelt. Den årlige elektroniske musikfestival Distortion finder delvis sted i Ravnsborggade.

Bladet Socialisten havde en overgang redaktion i Ravnsborggade 21, og det var her Louis Pio blev arresteret den 4. maj 1872.

Noter

Eksterne henvisninger 
 Ravnsborggade i 1955

Gader på Nørrebro
Konstnärsklubben

Konstnärsklubben (Kunstnerklubben) er en social forening for mandlige kunstnere, arkitekter og kunsthistorikere. Foreningens lokaler ligger i Konstnärshuset i Stockholm. Foreningen blev grundlagt i 1856 af Johan Christoffer Boklund (1817-1880). Tilsvarende foreninger for kvinder omfatter Nya Idun og Föreningen Svenska Konstnärinnor.

Klubben har i sit arkiv en omfattende og unik portrætsamling, de såkaldte ”bordsteckningar”, fordi medlemmerne til klubbens sammenkomster har for vane at tegne billeder af hinanden på borddugen - en vane, som har eksisteret siden klubbens start
.
I 1936 tog klubben initiativ til det, som senere blev Konstnärernas Hjälpfond. Fonden forvalter i dag omkring 100 millioner kroner.

Kritik 
Kritik mod Konstnärsklubben og dens enkønnede sammensætning er blevet fremført af blandt andre Vanja Hermele i bogen Konsten - så funkar den (inte). Konstfack-eleven Fia-Stina Sandlund skabte i 2003 lydinstallationen "Konstnärsklubben – som en enda stor familj". Installationen, som vakte megen debat, bestod blandt andet af båndoptagelser af samtaler med klubmedlemmer.

Kilder 
 Konstnärsklubbens website
 
 Gyllenbok, Jan. I gott sällskap - om sällskapslivet i Sverige. ICD Publ., 2008, s.97.

Eksterne links 
 Expressen, Herrklubbar och hemliga riter lockar mäktiga män
 Konstnärsklubben – som en enda stor familj.

Etableret i 1856
Svensk kultur
Kunstnersammenslutninger
Ticket to heaven

Ticket to Heaven (T2H) er et dansk ejet mærke, der er kendt for børnetøj, tasker, og overtøj til kvinder. T2H laver to hovedkollektioner hvert år - spring/summer og Autumn/Winter samt en Late Autumn kollektion med overgangsjakker m.m

Ticket to Heaven har både egne forretninger samt outlets, og forhandles desuden adskillige steder rundt omkring i tøjbutikker landet over.

Eksterne henvisninger 
 Hjemmeside

Tøjmærker
Beklædningsvirksomheder i Danmark
Villy Christensen

Villy Christensen (født 16. april 1930, død 27. december 2019) var en dansk, socialdemokratisk politiker, skoledirektør, cand.theol. og cand.psych. 

Villy Cristensen er født og opvokset på et husmandssted i Humlum Sogn. Han havde sin skolegang i Struer, efterfulgt af lærereksamen fra Nørre Nissum Seminarium i 1951. Efter otte år med lærerjob og et studieophold i USA blev han cand.theol. i 1956 og cand.psych. i 1959, efterfulgt af syv år som seminarieadjunkt i Nørre Nissum. I 1966 blev Villy Christensen skoledirektør i Frederikshavn.

Han blev i 1970 valgt til byrådet i Frederikshavn for Socialdemokratiet og straks valgt til byens borgmester, en post han bestred frem til 1985, hvor han valgte ikke at genopstille. I stedet valgtes han til medlem af amtsrådet for Nordjyllands Amt i perioden 1986-1998.

Villy Christensen har gennem årene bestridt en lang række tillidsposter, blandt andet som medlem af flere menighedsråd, af Religionslærerforeningens bestyrelse, af hovedbestyrelsen for KFUM-Spejderne i Danmark, af bestyrelsen for Kristeligt Dagblad, Frederikshavns Avis og Nordjyske Stiftstidende, formand for Teknisk Skoleforening, Kommuneforeningen for Nordjyllands Amt samt Naturplanlægningsselskabet i den midt- og nordjyske region.

Som pensionist vendte Villy Christensen tilbage til sin hjemegn i Vestjylland sammen med sin hustru Hanne. De boede i Nørlem ved Lemvig. De har fire børn og ti børnebørn. Villy Christensen havde også som pensionist været aktiv i det lokale kirkelige, kulturelle og politiske liv, blandt andet som medlem af Lemvig Provstiudvalg og formand for Lemvig Ældreråd.

Referencer 

Borgmestre fra Socialdemokraterne
Personer fra Frederikshavn
Tidligere borgmestre fra Danmark
Personer fra Lemvig
Skolefolk fra Danmark
Teologer fra Danmark
Psykologer fra Danmark
Danskere i 1900-tallet
Amtsrådsmedlemmer fra Socialdemokraterne
The Vampire Diaries-episoder

The Vampire Diaries er en amerikansk overnaturlig-fantasy horror tv-serie. Serien er baseret på en bogserie af samme navn af L.J. Smith, og blev udviklet til tv af Kevin Williamson og Julie Plec.

Serieoversigt

Episode liste

Sæson 1 (2009–10)

Sæson 2 (2010–11)

Sæson 3 (2011–12)

Sæson 4 (2012–13)

Sæson 5 (2013–14)

Sæson 6 (2014) 

Den 13. februar 2014 blev The Vampire Diaries fornyet for en sjette sæson. .

Referencer 

Generelt
 
Specifikke

The Vampire Diaries
Afsnit af tv-serier
Caroline Corr

Caroline Georgina Corr (født 17. marts 1973), kærligt omtalt som "Chick with Stick", er en irsk sanger og trommeslager fra det keltiske folkrockband The Corrs. Udover trommer spiller Caroline også bodhrán, percussions og klaver. Hun blev sammen med sine søskende udnævnt til honorært MBE i 2005 af dronning Elizabeth II i anerkendelse af deres musikalske talent og deres velgørenhedsarbejde med at indsamle penge til Freeman Hospital i Newcastle (hvor deres mor blev behandlet), ofrene for Terrorangrebet i Omagh 15. august 1998 og andet velgørenhedsarbejde.

Opvækst 
Caroline blev født i Dundalk, County Louth på østkysten af Irland, omkring 80 km nord for Dublin. Hun er barn af Jean og Gerry Corr. Hun blev opdraget i et katolsk hjem. Caroline har tre søskende: en ældre søster Sharon Corr, en ældre bror Jim Corr og en lillesøster Andrea Corr. Hun gik på samme skole, Dun Lughaidh Convent, som hendes søstre. Caroline plejede at arbejde på McManus's, hendes tantes pub i Dundalk sammen med sine søstre.

Hendes forældre spillede ballader og folkemelodier med lokale bands, og dannede deres eget band kaldet Sound Affair. Jean sang og Gerry spillede keyboard og de optrådte med coverversioner af sange fra forskellige kendte bands. Caroline og hendes søskende blev opdraget med musik fra en ung alder, og rejste rundt med deres forældre til forskellige koncerter i deres stationcar.

Ligesom sine søskende lærte Caroline at spille klaver fra en ung alder af sin far Gerry. Hun lærte også at spille bodhrán ved at se videoer af traditionelle irske musikere der spillede på den.

Karriere 

Omkring 1990 dannede hun gruppen den keltiske folkrockgruppe The Corrs sammen med sine søskende. De opnåede stor succes i hele verden, men særligt i Irland. Inden bandet i 2006 valgte at holde pause for at stifte familier, nåede de at udgive fem studiealbum. Andrea og Sharon har begge efterfølgende haft en solokarriere.

Caroline fungerede som bandets trommeslager, men sang af og til også sange. Heriblandt en coverversion af Mary Blacks sang "No Frontiers", som blev optaget til en koncert i MTVs studier og udgivet på CD og DVD i 1999 som en del af MTV's Unplugged-serie.

Privatliv 
Corr giftede sig med sin kæreste gennem mange år Frank Woods d. 22. august 2002 i Mallorca, Spanien. Deres første barn Jake Gerard blev født 12. februar 2003 og det andet, Georgina, d. 11. oktober 2004. I forbindelse med fødslerne holdt Caroline pause fra The Corrs' aktiviteter. Den 1. december 2006 fødte hun parrets tredje barn; pigen Rihann.

Diskografi

Studiealbums 
 Forgiven, Not Forgotten (1995)
 Talk on Corners (1997)
 In Blue (2000)
 Borrowed Heaven (2004)
 Home (2005)
 White Light (2015)
 Jupiter Calling (2017)

Opsamlingsalbums 
 2001: Best of The Corrs
 2006: Dreams: The Ultimate Corrs Collection
 2007: The Works

Livealbums 
 1997: The Corrs - Live
 1999: The Corrs Unplugged
 2002: VH1 Presents: The Corrs, Live in Dublin

Referencer 

The Corrs
Musikere fra Irland
Personer tildelt Order of the British Empire
Hanne Leth Andersen

Hanne Leth Andersen (født 9. april 1962) er rektor og professor ved Roskilde Universitet. Leth Andersen overtog rollen som rektor for Roskilde Universitet fra Ib Poulsen i 2014 efter at have været prorektor for uddannelse samme sted siden 2010.

Uddannelse 
Hanne Leth Andersen er uddannet mag.art. i romansk filologi fra Københavns Universitet 1990 og ph.d. i fransk sprog fra Københavns Universitet 1997.

Karriere 
Hanne Leth Andersen blev lektor i fransk ved Aarhus Universitet 1999 og var prodekan for uddannelser ved Det Humanistiske Fakultet, Aarhus Universitet 2002-04. 2004-07 var Leth Andersen leder ved sprogdidaktik og undervisningspædagogik, Center for Undervisningsudvikling, Det Humanistiske Fakultet, Aarhus Universitet og 2007-09 professor ved samme. 2009-10 var hun direktør og professor ved CBS Learning Lab under Copenhagen Business School. I 2010 blev hun ansat som prorektor på RUC med ansvar for uddannelse og kvalitet i undervisningen. Som rektor har hun stadig ansvaret for RUC's uddannelse og undervisningskvalitet, hvilket er lidt specielt i den danske universitetsverden da rektor normalt er ansvarlig for forskningen.

Tillidshverv 
Hanne Leth Andersen har ud over romanistik været optaget af pædagogik og akkreditering af uddannelser.
 Ph.d.-rådet
 Forum for uddannelsesforskning
 Danske Universiteters arbejdsguppe vedr. forskeruddannelse
 Udvalg til formulering af kompetencemål for sprogfagene i den nye læreruddannelse
 Formand for tyskgruppen i Forenklingen af Faglige Mål, UVM
 Undervisningsmiddelprisudvalget, UVM
 Medlem af bestyrelsen for Det danske Studenterhus i Paris
 Kvalitetsekspert for The European University Association, EUA
 Ekspert for det Norske Organ for Kvalitet i Uddannelserne NOKUT
 Akademikernes Centralorganisations tænketank for universiteterne
 Dansk Magisterforenings tænketank om akademikerjob
 Akkrediteringsrådet, 2007-09
 Rådet for de Gymnasiale Uddannelser, 2006-09
 Bestyrelsesformand for Studieskolen
 Medlem af bestyrelsen for Herlufsholm
 Bestyrelsesformand for enheden RESULT ved Universitetet i Tromsø

Hæder 
 2005: Officier dans l'Ordre des Palmes académiques
 2005: Aarhus Universitets pris for fremragende og banebrydende undervisning
 2012: Ridder af Dannebrogordenen

Kilder 
 CV i KVINFOs Ekspertdatabase

Ansatte ved Aarhus Universitet
Ansatte ved Copenhagen Business School
Ansatte ved Roskilde Universitet
Filologer fra Danmark
Riddere af Dannebrog
Faglitterære forfattere fra Danmark
Danskere i 2000-tallet
Lingvister fra Danmark
Personer i Kraks Blå Bog
Trehage

Trehage (Triglochin) er en slægt med 18 arter, der er udbredt i Australien, Nordamerika og Europa. Det er urteagtige planter med grundstillede, kødfulde blade, der er runde eller ovale i tværsnit. Blomsterne sidder i stande yderst på særlige skud. De enkelte blomster er 3-tallige med 6 grønlige blosterblade. Frugterne er spaltefrugter.

 Strandtrehage (Triglochin maritima)
 Kærtrehage (Triglochin palustris)

 Triglochin scilloides
 Triglochin striata

Trehage-familien
Schur

Schur:
 Schur International Holding, en dansk emballagevirksomhed med hovedsæde i Horsens.

  (18561932)
 Fritz Henrik Schur (født 1951, Vejle) er en dansk erhvervsleder
  (18751941)
  (født 1931)
  (født 1962)
  (1897, Stanislau1969)
Strandtrehage

Strandtrehage (Triglochin maritima), ofte skrevet Strand-Trehage, er en græsagtig vildstaude med en tueformet, opstigende vækst og små, grønlige blomster. Arten er typisk for lave kyster, strandenge og rørsumpe langs havet.

Beskrivelse 
Strandtrehage er en flerårig, urteagtig plante med en tueformet vækst. Bladene er grundstillede og opstigende. De er kødfulde og runde eller ovale i tværsnit. Farven er grågrøn til græsgrøn. Blomstringen foregår i juni-august, hvor man finder blomsterne samlet i endestillede aks. De enkelte blomster er 3-tallige og regelmæssige med 6 grønlige, hvidlige eller purpurrøde blomsterblade. Frugterne er spaltefrugter.

Rodsystemet består af en kort, lodret rodstok, der bærer både blade og de trævlede rødder. Planten er salttålende og klarer sig fint ved kyster med svag bølgepåvirkning.

Tuens blade bliver ca. 50 cm høje, og tuens bredde først omtrent 30 cm, men senere breder den sig og bliver fladedækkende. De blomstrende stængler når op til 20 cm højere op end tuens blade.

Udbredelse 

Strandtrehage har sin naturlige udbredelse i Nordamerika, Mellemøsten, Kaukasus, Centralasien, russisk fjernøsten, Himalaya, Kina, Korea, Japan og det meste af Europa. I Danmark er arten almindelig over hele landet.

Habitat 
I Danmark findes langs lave kyster, dvs. i rørsumpe og på strandenge. I vesterhavsmarsken vokser arten på den lidt højere del af slikken sammen med bl.a. kveller, strandannelgræs, strandasters, strandvejbred, strandgåsefod, vadegræs og vingefrøet hindeknæ.

Anvendelse og giftighed 
Den er spiselig i tilberedt tilstand og har en mild smag af coriander.

Planten indeholder glykosider, som danner blåsyre. Bare 15 gram friske blade af strandtrehage er dødelig dosis for et menneske. De skal koges, blancheres, steges eller knuses inden servering. Så frigives blåsyren som fordamper.

Galleri

Note 

Sumpplanter
Grønne blomster
Trehage-familien
Giftige planter
Planter i Danmark
Knaphedsrente

Knaphedsrente (engelsk: scarcity rent eller economic rent) er et økonomisk begreb for den del af en indkomst, der betales til en produktionsfaktor ud over dens alternativomkostning, altså det beløb, der er nødvendigt for at fastholde dens brug.

Eksistensen af en knaphedsrente skyldes altid en naturlig eller kunstigt skabt eksklusivitet. Ejerskabet til et patent skaber således en juridisk frembragt knaphed, som giver anledning til, at det patenterede produkt kan sælges for en særlig høj pris og dermed indbringe patent-ejeren en knaphedsrente. Licens og koncessioner og alle former for monopoler kan tilsvarende give anledning til en knaphedsrente. Det gælder også fagforeninger og lav, der danner monopoler af arbejdstagere og kan udnytte denne knaphed i form af en højere resulterende løn til medlemmerne. Inden for landbrug og en række andre produktionsområder er der en knaphedsrente knyttet til brugen af naturressourcer. For landbrugsjord og anden jords vedkommende kaldes knaphedsrenten mere specifikt for jordrente. I forbindelse med andre naturressourcer taler man om en ressourcerente knyttet til udnyttelsen af ressourcen. Der er således en betydelig ressourcerente forbundet med udvindingen af olie og gas i Nordsøen (og alle andre steder, hvor der finder produktion sted). Den er lig med den værdi, som den udvundne ressource har, efter at man har fratrukket alle omkostningerne ved selve udvindingen.

Ideen om en generel knaphedsrente udvikledes ikke mindst ud fra David Ricardos tidligere teorier om jordrente, der har nydt stor interesse blandt økonomer, nærmest lige siden Ricardo oprindelig udviklede dem for flere hundrede år siden.

Se også 

 Rent-seeking
 Jordrente
 Ressourcerente

Kilder 

Økonomi